La relació històrica entre Catalunya i el Japó és estreta arran de l'establiment d'inversions japoneses a Catalunya als anys 80.
Des d'aleshores es manté l'interès mutu en el reforç i la consolidació de les relacions econòmiques, institucionals, culturals i educatives entre ambdós països.
A Catalunya hi ha actualment 140 empreses japoneses operatives, xifra que representa el 80% del total d'empreses japoneses amb base d'activitat a Espanya.
El Pla Japó 2016-2019 és el tercer pla del Govern amb el país nipó, fruit dels treballs del Comitè de Reforç Catalunya-Japó, que es reuneix un cop l'any, i dels quatre grups de treball sectorials (Empresa, Turisme, Universitats-Recerca, i Cultura) que es reuneixen periòdicament.
El Comitè de Reforç Catalunya-Japó és el principal instrument de seguiment, coordinació i renovació del Pla, el qual incorpora representants d'administracions, institucions i organismes amb un paper rellevant en les relacions amb el Japó.
L'objectiu del Pla és oferir un marc de trobada de les administracions públiques i les institucions catalanes que tinguin un interès específic en el país, i entitats i empreses japoneses a Catalunya, de manera que es pugui fer el seguiment i l'avaluació regulars de les diferents iniciatives endegades.
En aquest sentit, el treball per grups sectorials permet donar cabuda i coordinar les principals temàtiques que uneixen Catalunya amb el Japó.
Són els grups sectorials, coordinats per representants del Govern com Invest in Catalonia-Acció, l'Agència Catalana de Turisme, la Secretaria per a Universitats i Recerca i l'Institut Ramon Llull, segons l'àmbit específic del qual es tracti, els qui aporten accions concretes, les defineixen i les desenvolupen.
El Japó té categoria de país prioritari en l'acció exterior del Govern d'acord amb el Pla Estratègic d'Acció Exterior i de Relacions amb la Unió Europea (2015-2018).
El conseller Alfred Bosch i la secretària Mireia Borrell Porta han posat en valor les bones relacions entre el Govern i el Consolat General del Japó a Barcelona a l'acte de celebració al Recinte Modernista de Sant Pau.
Després de deu anys i tres plans aprovats, el Govern ja està treballant en el nou pla que ha d'emmarcar la relació entre 2020 i 2023
El conseller Alfred Bosch intervindrà a l'acte, que se celebrarà al Recinte Modernista Sant Pau amb la presència del cònsol general del Japó a Barcelona
L'Arxiu Nacional de Catalunya, juntament amb el Consolat General del Japó a Barcelona, presenta en aquesta mostra bona part dels testimonis documentals que l'Arxiu Nacional conserva sobre les relacions teixides durant tot el segle XX entre Catalunya i el Japó.
Es podrà visitar del 2 d'octubre d'enguany al 15 de gener del 2020.
Es tracta d'una exposició produïda dins del marc del Pla Catalunya-Japó (2016-2019) del Govern.
El doctor Toshiyasu Ichioka, investigador del prestigiós centre d'investigació japonès RIKEN, ha participat en l'acte CERCA Conferència 2019, organtizada per la institució CERCA (Centres de Recerca de Catalunya) i celebrada el passat dijous 30 de maig al Born Centre de Cultura i Memòria.
Ichioka dirigeix l'oficina europea del RIKEN, la major institució de recerca del Japó.
La Filmoteca de Catalunya programa, del 2 al 31 de desembre, juntament amb la Japan Foundation, el cicle "Secrets de la gastronomia japonesa", on la cuina nipona és la protagonista.
Aquesta activitat s'emmarca dins el Pla Japó del Govern de Catalunya 2016-2019.
La presentació ha tingut lloc aquest dilluns al matí de la mà del conseller Raül Romeva i el cònsol general del Japó a Barcelona, Naohito Watanabe.
El nou pla 2016-2019 no només consolida les relacions en l'àmbit empresarial sinó que també ho fa en els àmbits d'universitat i recerca, cultura i turisme.
També permet mantenir i millorar les relacions institucionals iniciades el 2009 amb aquest país prioritari per a l'acció exterior del Govern.
El Govern ha acordat concedir la Creu de Sant Jordi a 27 personalitats i 13 entitats que s'han destacat pels serveis prestats a Catalunya en la defensa de la seva identitat o, més generalment, en el pla cívic i cultural.
Entre aquestes personalitats, hi ha Kikuro Tani, a qui s'entrega la Creu per la seva contribució a la difusió internacional de la cultura catalana, especialment al Japó.
Des del 1986 promou i organitza la Diada de Sant Jordi en aquest país asiàtic.
Després de passar per Seül, el projecte expositiu 'Asian Protocols' es trasllada al centre 3331 Arts Chiyoda de Tòquio, al Japó.
Ideat per Antoni Muntadas, Asian Protocols és un projecte tripartit entre el Japó, la Xina i Corea del Sud.
La mostra "El Camí de Tohoku: naturalesa, tradició i innovació" exhibeix des d'estris d'ús quotidià fins a accessoris o joies, elaborats amb materials originals de Tohoku, productes artesans d'aquesta regió que transmeten la saviesa ancestral del Japó.